Nordjyllands Politi er netop nu tilstede på Markedsvej i Frederikshavn, hvor en 56-årig mand er fundet dræbt. Politiet modtog anmeldelsen klokken 16.46 lørdag eftermiddag. Da Nordjyllands Politi ankom til stedet, kunne de konstatere, at en mand var død som følge af knivstik. Carsten Straszek, der er leder af efterforskningen fortæller, at de fire anholdte blev truffet ved eller på adressen. - Det er to kvinder og to mænd, vi har anholdt, siger Carsten Straszek. De to kvinder er henholdsvis 53 og 30 år gamle, og de to mænd er 33 og 24 år gamle. Nordjyllands Politi vil være til stede på adressen i aften og i nat, hvor de arbejder med at sikre kriminaltekniske- og retsmedicinskespor. Den afdødes nærmeste pårørende er underettet.

Opsummering:
Lørdag eftermiddag blev en 56-årig mand stukket ihjel i en lejlighed på Markedsvej i Frederikshavn. Fire personer er anholdt i forbindelse med drabssagen.